Aamurutiinit/FI

Silmä auki. Toinenkin. Kylläpäs väsyttää. Aivan kuin en olisi nukkunut lainkaan. Käännän kylkeäni ja näen sinut. Nukut niin rauhallisesti, hengityksesi on tasaista, melkeinpä huomaamatonta. Annan pusun poskellesi ja nousen sängystä, suuntaan vessaan aamutoimiin. Upotan kasvoni kylmään veteen herätäkseni kunnolla, minkä jälkeen ajan partani. Onpas se kasvanut, kuin huomaamatta.

Kävelen olohuoneeseen, jossa lapseni ovat ilmeisesti nukkuneet koko yön. Raukat varmaan väsähtäneet kesken leikkien. Vanhin makaa sohvalla ja kaksi muuta lattialla hassuissa asennoissa. Nuorimmaiseni on kolhaissut päänsä, parasta hakea laastari jotta verenvuoto lakkaisi. Ihmettelen kuinka hän on saanut unta vuotava viilto päässään. Tämän jälkeen pukeudun, nappaan autonavaimet, avaan ulko-oven ja kävelen autolleni.

Ennen kuin käynnistän auton, soitan poliisille ja teen ilmoituksen neljästä ruumiista. Kaikkea sitä voikin käydä näinkin rauhallisella asuinalueella.